PATVIRTINTA  
Vilkaviškio muzikos mokyklos direktoriaus

pavaduotojos ugdymui, pavaduojančios direktorių  
2021 m. spalio 22 d. įsakymu Nr. V-64

**VILKAVIŠKIO MUZIKOS MOKYKLOS DARBO LAIKO REŽIMO NUSTATYMO IR DARBO LAIKO GRAFIKO SUDARYMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Vilkaviškio muzikos mokyklos darbo laiko režimo nustatymo ir darbo laiko grafiko sudarymo tvarkos aprašas (toliau – Aprašas) reglamentuoja Vilkaviškio muzikos mokyklos (toliau – Mokyklos) darbuotojų, dirbančių pagal sutartis, darbo laiko režimą bei darbo laiko grafiko sudarymą.

2. Aprašas parengtas vadovaujantis Lietuvos Respublikos darbo kodeksu, Darbo laiko režimo valstybės ir savivaldybių įmonėse, įstaigose ir organizacijose nustatymo aprašu, patvirtintu Lietuvos Respublikos Vyriausybės 2017 m. birželio 21 d. nutarimu Nr. 496 „Dėl Lietuvos Respublikos darbo kodekso įgyvendinimo“.

3. Apraše vartojamos sąvokos atitinka Lietuvos Respublikos darbo kodekse ir Darbo laiko režimo valstybės ir savivaldybių įmonės, įstaigose ir organizacijose nustatymo apraše vartojamas sąvokas.

**II SKYRIUS**

**DARBO LAIKAS**

4. Mokyklos darbuotojų, išskyrus mokytojų, etatinė darbo laiko trukmė per savaitę – 40 valandų, darbo dienų skaičius – 5 dienos.

5. Mokyklos darbuotojų, išskyrus mokytojų, etatinė kasdienė darbo laiko trukmė nuo pirmadienio iki ketvirtadienio – 8 valandos 15 minučių, o penktadienį – 7 valandos arba kasdieninė darbo laiko trukmė nuo pirmadienio iki penktadienio – 8 valandos.

6. Švenčių dienų išvakarėse darbo dienos trukmė sutrumpinama 1 valanda, išskyrus pagal sutrumpintą darbo laiko normą dirbančius darbuotojus. Darbuotojams, mokykloje dirbantiems keliose pareigose, darbo dienos trukmė trumpinama 1 valanda vienai iš pareigybių.

7. Mokyklos mokytojų darbo laiko trukmė per savaitę - 36 valandos, darbo dienų skaičius - 6 dienos.

8. Mokyklos darbuotojai, išskyrus mokytojus, darbą pradeda nuo 7 valandos ir baigia iki 22 valandos.

9. Mokyklos pamokų laikas pirmadienį-penktadienį nuo 9 valandos 5 minutės iki 21 valandos 30 minučių, šeštadienį – nuo 8 valandos 20 minučių iki 15 valandos 30 minučių.

10. Aprašo 4, 5 punkto nuostatos taikomos, jeigu dėl nustatyto darbo laiko režimo nėra numatytas kitoks darbo dienos pradžios, pabaigos laikas ir kasdienė darbo laiko trukmė.

11. Užtikrinant veiksmingą Mokyklos darbą, Mokyklos darbuotojams direktorius gali nustatyti kitokį nei Aprašo 4, 5 punkte nustatytas nekintančios darbo dienos trukmės ir darbo dienų per savaitę skaičiaus darbo laiko režimą iš Lietuvos Respublikos darbo kodekso 113 straipsnio 2 dalies 2, 3 ir 5 punktuose nurodytų darbo laiko režimų:

11.1. Suminė darbo laiko apskaita gali būti įvedama esant būtinumui, įvykdžius informavimo ir konsultavimo procedūrą su darbo taryba.

11.2. Lankstus darbo grafikas arba individualus darbo laiko režimas darbuotojams būti nustatomas atsižvelgiant į darbuotojo prašymą, kai nurodytos priežastys yra objektyvios ir pagrįstos, taip pat į Mokyklos efektyvaus darbo užtikrinimą.

12. Konkretų įstaigos darbo pradžios, pabaigos ir pietų pertraukos laiką pagal Lietuvos Respublikos darbo kodekso reikalavimus nustato Mokyklos direktorius, suderinęs su Vilkaviškio rajono savivaldybės taryba.

**III SKYRIUS**

**DARBO LAIKO GRAFIKO SUDARYMAS**

13. Darbuotojų, išskyrus mokytojus, darbo laiko grafikas (1 priedas) sudaromas 1 mėn. pagal nustatytą darbo režimą.

14. Sudarant darbo laiko grafiką, turi būti užtikrinami maksimaliojo darbo laiko (DK 114 str.) ir minimaliojo poilsio laiko (DK 122 str.) reikalavimai.

15. Darbo laiko grafike nurodoma darbuotojo vardas, pavardė, pareigos, darbo pradžia ir pabaiga, pietų pertraukos, skirtos pailsėti ir pavalgyti, trukmė arba pradžia ir pabaiga, jeigu dirbama nuotoliniu būdu. Pietų pertrauka suteikiama ne vėliau kaip po 5 valandų darbo. Pietų pertrauka negali būti trumpesnė negu 30 minučių ir ne ilgesnė kaip 2 valandos.

16. Darbo laiko grafike poilsio dienos žymimos P raide, švenčių dienos S raide.

17. Darbo laiko grafikas derinamas su Darbo tarybos atstovu.

18. Darbo laiko grafiką pasirašo jį rengęs atsakingas darbuotojas ir tvirtina mokyklos direktorius.

19. Darbo laiko grafikas gali būti keičiamas šalims susitarus, paliekant nustatytą darbo laiko trukmę. Esant pakeitimams darbo laiko grafikas koreguojamas ir tvirtinamas iš naujo.

20. Neatvykimas į darbą pagal nustatytą darbo laiko grafiką arba savavališkas darbo laiko grafiko pakeitimas yra laikomas darbo drausmės pažeidimu.

21. Mokytojų pamokų tvarkaraščiai pildomi vadovaujantis Vilkaviškio muzikos mokyklos direktoriaus patvirtinta Mokytojų pamokų tvarkaraščio sudarymo, pildymo ir tvirtinimo tvarka.

22. Darbo laiko grafikai saugojami vadovaujantis Lietuvos vyriausiojo archyvaro patvirtinta Bendrąja dokumentų saugojimo terminų rodykle.

**IV SKYRIUS**

**BAIGIAMOSIOS NUOSTATOS**

23. Aprašas suderinamas su Mokyklos darbo taryba.

24. Aprašas gali būti papildomas keičiantis įstatymams, Mokyklos darbo organizavimo tvarkai.

25. Aprašas tvirtinamas Mokyklos direktoriaus įsakymu ir galioja nuo jo patvirtinimo dienos.

26. Už šio aprašo įgyvendinimą ir darbuotojų darbo ir poilsio laiko organizavimą atsakingas Mokyklos direktorius.

––––––––––––––––––––

SUDERINTA:

